19. ΝΟΜΟΘΕΤ. ΔΙΑΤΑΓΜΑ υπ’ αριθ. 2650 της 17/30 Οκτ. 1953 (ΦΕΚ Α΄ 296) Περί τροποποιήσεως διατάξεών τινων του υπ’ αριθ. 696/1941 Ν.Δ/τος «περί οργανισμού της Παντείου Ανωτάτης Σχολής Πολιτικών Επιστημών». Άρθρον μόνον.-1.Η δυνάμει του άρθρ. 13 του Α.Ν. 886/37, χορηγηθείσα σύνταξις εκ δραχ. 6.000 μηνιαίως εις τον αείμνητον ιδρυτήν Κύπριον Γ.Δ. Φραγκούδην και περιελθούσα δυνάμει του άρθρ. 51 του Ν.Δ. 696/41, κατ’ αναλογίαν εις την χήραν και τα τέκνα αυτού αναβιβάζεται εις το ήμισυ του μηνιαίου μισθού τακτικού καθηγητού της Παντείου Σχολής και καταβάλλεται εκ των πόρων της Σχολής. Η σύνταξις αύτη, θανούσης της ανωτέρω δικαιούχου, περιέρχεται και το ήμισυ εις την άγαμον θυγατέρα αυτής, διακόπτεται δε, αν η χήρα σύζυγος Γ. Φραγκούδη παύση να διατέλη εν χηρεία ή η θυγάτηρ αυτής παύση να είναι άγαμος. 2.Το Διοικητικόν Συμβούλιον της Σχολής οφείλει να αναγράψη κατ’ έτος ανάλογον πίστωσιν εις τον προϋπολογισμόν αυτής. 